Babelscape/SREDFM huggingface dataset:
Κορινθιακός ρυθμός

Ο Κορινθιακός ρυθμός είναι ένας από τους τρεις ρυθμούς της αρχαίας ελληνικής αρχιτεκτονικής και είναι ο μεταγενέστερους από αυτούς. Οι κίονες χαρακτηρίζονται από κιονόκρανο που αποτελείται από υψηλό έχινο ("κάλαθος") και τον άβακα. Ο "κάλαθος" περιβάλλεται από μια ή δύο σειρές φύλλων ακάνθου (βλ. ) και έλικες που φυτρώνουν μέσα από αυτά. Τέσσερις από αυτούς τους έλικες, οι υψηλότεροι, καταλήγουν και ταυτόχρονα υποστηρίζουν τις τέσσερις γωνίες του "άβακα". Ο Κορινθιακός ρυθμός μπορεί κάλλιστα να θεωρηθεί ως εξέλιξη του Ιωνικού λόγω αυτών των ελίκων. Ο ρυθμός αυτός αποτελεί τον πιο διακοσμητικό από τους τρεις και χρησιμοποιήθηκε κυρίως στους ρωμαϊκούς χρόνους με ποικιλία μορφών.
Χρυσόστομος Παπασαραντόπουλος

Ο π. Χρυσόστομος Παπασαραντόπουλος (1903-1972) ήταν ιερομόναχος από το Βασιλίτσι της Μεσσηνίας. Σε νεαρή ηλικία έγινε μοναχός και στη συνέχεια ιερέας. Υπηρέτησε ως εφημέριος σε αρκετά χωριά και ως ηγούμενος σε μοναστήρι της Μεσσηνίας. Πήρε απόφαση να τελειώσει το σχολείο, να σπουδάσει θεολογία καθώς και να μάθει γαλλικά σε μεγάλη ηλικία. Στα 57 του χρόνια αποφασίζει να ξεκινήσει ιεραποστολικό έργο στην Αφρική. Άρχισε από την Ουγκάντα και εξάπλωσε την ιεραποστολή στην Κένυα, την Τανζανία και το Κονγκό. Πέθανε στις 29 Δεκεμβρίου 1972 από ρινορραγία.
Άλμα Μάλερ

Η Άλμα Μαρία Σίντλερ Μάλερ ή Άλμα Μάλερ όπως είναι πιο γνωστή, (γερμ.: "Alma Maria Schindler", 31 Αυγούστου 1879 - 11 Δεκεμβρίου 1964) υπήρξε μια Αυστριακή της καλής κοινωνίας, φημισμένη κατά την περίοδο της νεότητάς της στους κύκλους της Βιέννης για την ομορφιά της και τη ζωντάνια της. Υπήρξε με διαδοχική σειρά σύζυγος του συνθέτη Γκούσταβ Μάλερ, του αρχιτέκτονα Βάλτερ Γκρόπιους και του μυθιστοριογράφου Φραντς Βέρφελ, όπως και σύντροφος πολλών άλλων διασήμων ανδρών. Κατά την εφηβεία της ανέπτυξε το μουσικό της ταλέντο, καθώς συνέθεσε τουλάχιστον δεκαεπτά Λήντερ (Lieder=τραγούδια). Στην συνέχεια δημιούργησε ένα από τα πιο φημισμένα σαλόνια της εποχής της, όπου συγκεντρώνονταν τα μεγαλύτερα ονόματα της καλλιτεχνικής σκηνής αρχικά της Βιέννης και στην συνέχεια του Λος Άντζελες.
Radikal

H Radikal είναι καθημερινή Τουρκική εφημερίδα που εκδίδεται στην Κωνσταντινούπολη. Εκδίδεται από το 1996 από την "Doğan Medya Grubu" του Αϊντίν Ντογάν (Aydın Doğan). 

Σε αντίθεση με πολλές καθημερινές εφημερίδες στην Τουρκία, η Radikal δεν φαίνεται να υποστηρίζει κάποιο συγκεκριμένο πολιτικό κόμμα γιατί ο ιδιοκτήτης της, Αϊντίν Ντογαν, θέλει να διατηρήσει καλές σχέσεις με οποιονδήποτε βρίσκεται στην εξουσία. Ωστόσο, θεωρείται γενικά αριστερίζουσα (δημοκρατική-σοσιαλιστική) εφημερίδα, και είναι όντως πολύ φιλελεύθερη δημοκρατική εφημερίδα. Συγκριτικά με την κεντροαριστερή Cumhuriyet, η Radikal θεωρείται από πολλούς περισσότερο μετριοπαθής, ανοιχτόμυαλη και ανεκτική. Τυγχάνει ιδιαίτερης εκτίμησης για τις στήλες της περί πολιτισμού και τέχνης, τις συνεντεύξεις της, καθώς και για τους αρθρογράφους της, όπως οι "M. Serdar Kuzuloğlu", "Hakkı Devrim", "Türker Alkan", "Altan Öymen", "Nuray Mert", "Murat Belge" και "Gündüz Aktan". Στην εφημερίδα έγραφε και η "Mine G. Kırıkkanat" προτού απολυθεί μετά τη σκληρή κριτική που άσκησε στο τουρκικό έθνος. Για την Radikal γράφουν επίσης οι "Hasan Celal Güzel", πρώην υπουργός παιδείας, "Murat Yetkin", και Μουσταφά Ακυόλ ("Mustafa Akyol"). 

Το 2007, ο Ορχάν Παμούκ (την 9η Ιανουρίου) και η Σεζέν Ακσού (την 14η Ιανουαρίου) έγιναν για μια μέρα αρχισυντάκτες της Radikal. 

Αν και η κυκλοφορία της δεν ξεπερνά τα 50.000 φύλλα, η Radikal κατέχει σημαίνουσα θέση στην τουρκική πολιτική και τον τουρκικό πολιτισμό.

Απο την 21 Ιουνίου 2014 δημοσιεύεται αποκλειστικά η Radikal στο διαδίκτυο.
Φελίτσε Ναπολεόνε Κανεβάρο

Ο Φελίτσε Ναπολεόνε Κανεβάρο ("Felice Napoleone Canevaro", Λίμα, 7 Ιουλίου 1838- Βενετία, 30 Δεκεμβρίου 1926) ήταν Ιταλός ναύαρχος και πολιτικός.
Έλαβε μέρος στις πολεμικές επιχειρήσεις των ετών 1859, 1860, 1861 και 1866. Το 1872 εκλέχθηκε βουλευτής της Γένουας. Το 1887 προήχθη σε υποναύαρχο και το 1893 ανέλαβε αντιναύαρχος. Τρία χρόνια μετά, το 1896, εκλέχθηκε γερουσιαστής του Βασιλείου της Ιταλίας.

Το 1897 του ανατέθηκε από τις Μεγάλες Δυνάμεις (Αγγλία, Γαλλία, Ρωσία και Ιταλία) η αρχηγία του ενωμένου στόλου τους προκειμένου να καταλάβει την Κρήτη και, κατόπιν απόφασής τους, να δοθεί αυτονομία στη νήσο. Τον Ιούνιο του 1898 διορίσθηκε υπουργός των Ναυτικών του Βασιλείου της Ιταλίας και τον επόμενο χρόνο ανέλαβε παράλληλα και υπουργός των Εξωτερικών. Τότε διορίσθηκε πρόεδρος της διεθνούς επιτροπής που είχε επιφορτισθεί τη συζήτηση όλων των θεμάτων του διεθνούς Κρητικού ζητήματος. Παραιτήθηκε από τη θέση του υπουργού Εξωτερικών στις 3 Μαΐου 1899, στα πλαίσια ομαδικής παραίτησης του υπουργικού συμβουλίου.
Συμβάν του Ρόσγουελ

frame|Η εφημερίδα Roswell Daily Record της 8ης Ιουλίου 1947, δημοσιεύει την ανάκτηση "Ιπτάμενου Δίσκου"
Το Συμβάν του Ρόσγουελ αφορά την ανάκτηση υλικού κοντά στην περιοχή του Ρόσγουελ, Νέο Μεξικό, ΗΠΑ, τηv 7η Ιουλίου 1947 και έχει γίνει αντικείμενο έντονης φημολογίας και αμφισβήτησης. Υπάρχουν εντελώς διαφορετικές απόψεις για το τι πραγματικά συνέβη και θερμή διαμάχη για το ποιες "αποδείξεις" μπορούν να γίνουν αποδεκτές. Ο στρατός των Ηνωμένων Πολιτειών αναφέρει ότι το αντικείμενο που ανέκτησε ήταν ένα υψίστης μυστικότητας ερευνητικό μπαλόνι το οποίο συνετρίβη. 

Πολλοί υποστηρικτές των ΑΤΙΑ (Άγνωστης Ταυτότητας Ιπτάμενα Αντικείμενα) ή UFO πιστεύουν ότι τα συντρίμμια ανήκαν σε εξωγήινο σκάφος που κατέπεσε στη περιοχή και ότι η ανάκτηση του σκάφους συγκαλύφθηκε από τον στρατό. Το περιστατικό έχει αναχθεί σε παγκοσμίως γνωστό και από τα πλέον δημοφιλή στη λαϊκή κουλτούρα και για κάποιους το Ρόσγουελ είναι συνώνυμο με τα ΑΤΙΑ. Θεωρείται ως ένα από τα πλέον διαφημισμένα περιστατικά ΑΤΙΑ.
Bang

Οι Bang ήταν ελληνικό μουσικό συγκρότημα της ποπ αποτελούμενο από 2 μέλη,τον Βασίλη Δερτιλή και τον Θάνο Καλλίρη.
Το κανάλι της Βαγγελίτσας

Το κανάλι της Βαγγελίτσας ήταν ο τίτλος μιας κωμικής τηλεοπτικής σειράς, που προβλήθηκε από την ΕΡΤ2 τη σεζόν 1987-1988.
Πέτρος Γ΄ της Ρωσίας

Ο Πέτρος Γ΄ της Ρωσίας ή Πέτρος Φιόντοροβιτς ("Пе́тр III Фéдорович", 21 Φεβρουαρίου 1728 - 17 Ιουλίου 1762) από ον Οίκο του Σ.Χ.Γκόττορπ ήταν Αυτοκράτορας της Ρωσικής Αυτοκρατορίας για έξι μήνες το 1762. Σύμφωνα με τους περισσότερους ιστορικούς, ήταν διανοητικά ανώριμος και φίλος της Πρωσίας, κάτι που τον έκανε μη δημοφιλή ηγέτη. Φημολογείται ότι δολοφονήθηκε με συνωμοσία της συζύγου του, η οποία τον διαδέχτηκε στο θρόνο ως Αικατερίνη Β΄ της Ρωσίας.
Cumhuriyet

Η Τζουμχουριέτ (τουρκ. "Cumhuriyet" , "Δημοκρατία") είναι κεντρο-αριστερή καθημερινή εφημερίδα της Τουρκίας. Ιδρύθηκε στις 7 Μαΐου 1924 από τον δημοσιογράφο Γιουνούς Ναντί Αμπαλιόγλου ("Yunus Nadi Abalıoğlu"). Έχει την έδρα της στην Κωνσταντινούπολη και βρίσκεται από τις 17 Οκτωβρίου 2005 στο "Mecidiyeköy". H Τζουμχουριέτ ήταν η τελευταία εφημερίδα που εγκατέλειψε το παλιό εκδοτικό προάστιο Τζαγαλόγλου. Έχει επίσης γραφεία στην Άγκυρα και τη Σμύρνη. 

Μετά το θάνατο του Γιούνους Ναντί στις 28 Μαρτίου 1945 στη Γενεύη της Ελβετίας, την ιδιοκτησία της Τζουμχουριέτ ανέλαβε ο μεγαλύτερος γιος του Ναντίρ Ναντί μέχρι το θάνατό του στις 20 Αυγούστου 1991. Επόμενη εκδότρια έγινε η σύζυγος του Ναντίρ, Μπερίν. Η Τζουμχουριέτ ανήκει στο ομώνυμα ίδρυμα "Cumhuriyet Foundation" μετά το θάνατο της Μπερίν στις 5 Νοεμβρίου 2001. Εκδότης της εφημερίδας είναι ο επιφανής πολιτικός αρθρογράφος Ιλχάν Σελτσούκ ("İlhan Selçuk"). 

Η Τζουμχουριέτ είναι μία από τις παλαιότερες εφημερίδες στην Τουρκία. Από το 2005 η κυκλοφορία της κυμαίνεται γύρω στα 58.000 φύλλα. Από τις 7 Μαΐου 1998 η εφημερίδα διαθέτει και μια διαδικτυακή έκδοση, για την οποία όμως απαιτείται προς το παρόν συνδρομή . 

Μεταξύ των διάσημων συντακτών και αρθρογράφων της περιλαμβάνονται οι: "Cüneyt Arcayürek" (πολιτική), "Erdal Atabek", "Ahmet Cemal" (πολιτισμός), "Hikmet Çetinkaya" (πολιτική), "Emre Kongar" (πολιτική), "Erol Manisalı" (εξωτερική πολιτική), "Zeynep Oral" (πολιτισμός), "Mümtaz Soysal" (πολιτική) και "Zekeriya Temizel" (οικονομικά), "Ali Sirmen" (πολιτική/νομικά θέματα).
Αυστραλοπίθηκος

Αυστραλοπίθηκος ("Australopithecus") (εκ του "australis", "νότιος" στα Λατινικά, και του πίθηκος) είναι ένα γένος ανθρωποειδών που έχει αφανιστεί. Σύμφωνα με παλαιοντολογικά και αρχαιολογικά στοιχεία, το γένος Αυστραλοπίθηκος εξελίχτηκε στην ανατολική Αφρική περίπου 4 εκατομμύρια χρόνια πριν και στη συνέχεια εξαπλώθηκε σε ολόκληρη την ήπειρο μέχρι να αφανιστεί 2 εκατομμύρια χρόνια πριν. Αυτό το διάστημα έζησαν πολλά είδη αυστραλοπίθηκων όπως ο "Australopithecus anamensis", ο "A. afarensis", ο "A. sediba", και ο "A. africanus". Μέχρι πρότινος είδη σαν τον "A. robustus" και τον "A. boisei", πιστεύεται πως αποτελούσαν μέλη του ίδιου γένους των Αυστραλοπιθήκων. Παρόλα αυτά πρόσφατα δεδομένα υποδεικνύουν πως αποτέλεσαν ένα ξεχωριστό γένος, γεγονός που διαίρεσε τις αυστραλοπιθηκίνες σε δύο γένη: τον "Αυστραλοπίθηκο" (λεπτοφυείς αυστραλοπιθηκίνες), και τον "Παράνθρωπο" ("Paranthropus") ("εύρωστες αυστραλοπιθηκίνες").

Είναι κοινά αποδεκτό από την επιστημονική κοινότητα πως οι αυστραλοπίθηκοι διαδραμάτισαν έναν καθοριστικό ρόλο στην ανθρώπινη εξέλιξη, και αποτέλεσαν πρόγονο του "Homo habilis", "Homo ergaster" και κατά ακολουθία του σύγχρονου ανθρώπου, "Homo sapiens sapiens".
Άρης Δαβαράκης

Ο Άρης Δαβαράκης (γενν. 31 Ιουλίου 1953) είναι Έλληνας στιχουργός, δημοσιογράφος και ραδιοφωνικός παραγωγός. Γεννήθηκε στις 31 Ιουλίου 1953 στην Αλεξάνδρεια της Αιγύπτου, αλλά μεγάλωσε στην Αθήνα. Στις αρχές της δεκαετίας του 1980 άρχισε να κάνει εκπομπές στο Τρίτο Πρόγραμμα της Ελληνικής Ραδιοφωνίας, όπου και γνώρισε τον Μάνο Χατζιδάκι. Το 1982 ο Χατζιδάκις ανέβασε τη μουσική θεατρική παράσταση «Πορνογραφία», όπου ο Άρης Δαβαράκης έγραψε κάποια από τα τραγούδια και κάποια από τα κείμενα. Η παράσταση σύντομα κατέβηκε λόγω μειωμένου ενδιαφέροντος από το κοινό, παρ' όλα αυτά τα τραγούδια «Η μπαλάντα των αισθήσεων και των παραισθήσεων» («Σαν παλιό σινεμά)» σε ερμηνεία Βασίλη Λέκκα και «Πορνογραφία» σε ερμηνεία Έλλης Πασπαλά, έμειναν στο χρόνο και έκαναν πολλές επανεκτελέσεις. Το 1983 ο Μάνος Χατζιδάκις γράφει τη μουσική για το δίσκο "Οι μπαλάντες της οδού Αθηνάς", όπου τους στίχους γράφει ο Δαβαράκης, ο συνθέτης και η Αγαθή Δημητρούκα. Τα τραγούδια «Νυχτερινά αγάλματα» και «Πωλητής ιδανικών στιγμών» γνωρίζουν την επιτυχία. Τέλος, ο Δαβαράκης γράφει τους στίχους του κομματιού "Ο χορός του Βαρταν". 

Μετά το θάνατο του Μάνου Χατζιδάκι ο Άρης Δαβαράκης συνεργάζεται με συνθέτες όπως η Ευανθία Ρεμπούτσικα, ο Π. Καλαντζόπουλος, ο Χρ. Νικολόπουλος κ.ά.. Τα δημοφιλέστερα τραγούδια του είναι: «Αλεξάνδρεια» (μουσική Ε. Ρεμπούτσικα, ερμηνεία Γ. Κότσιρας), «Το ποδήλατο» και «Κάτσε καλά» (μουσική Χρ. Νικολόπουλος, ερμηνεία Κ. Μακεδόνας), «Για τη συνήθεια του έρωτα» (μουσική Π. Καλαντζόπουλος, ερμηνεία Έλλη Πασπαλά) και «Τώρα μένω μόνος μου» (μουσική Χρ. Νικολόπουλος, ερμηνεία Δ. Μπάσης). Ο Άρης Δαβαράκης έχει κάνει αρκετές εκπομπές στο ραδιόφωνο, ενώ το 2007 το Β΄ Πρόγραμμα τον τίμησε μέσα από ένα αφιέρωμα που έκανε στους σημαντικότερους Έλληνες στιχουργούς.

Το 2005 βρέθηκε στις Φυλακές Κορυδαλλού για έξι μήνες όταν συνελήφθησαν άνθρωποι με ναρκωτικά μέσα σε κέντρο στο οποίο φαινόταν να κατέχει το 2%. H εμπειρία τον οδήγησε στο να γράψει το πρώτο του θεατρικό έργο «Το 99%». Το 2016 κυκλοφόρησε το μυθιστόρημα του "Ο Πρωθυπουργός" από τις εκδόσεις «Φερενίκη».
Δημήτρης Ανδρέου

Ο Δημήτρης Ανδρέου (1941 - 1 Αυγούστου 2008) ήταν Κύπριος δημοσιογράφος.
Κλίβελαντ Καβαλίερς

Oι Κλίβελαντ Καβαλίερς (αγγλικά: "Cleveland Cavaliers"), γνωστοί και ως Κάβς (αγγλικα: "Cavs"), αποτελούν μία από τις τριάντα ομάδες του επαγγελματικού αμερικανικού πρωταθλήματος καλαθοσφαίρισης (γνωστό ως ΝΒΑ). Η έδρα τους από το 1994 μέχρι σήμερα είναι η "Quicken Loans Arena" η οποία βρίσκεται στην πόλη του Κλίβελαντ, στην πολιτεία του Οχάιο. Αγωνίζονται στο πρωτάθλημα όντας κομμάτι της Ανατολικής περιφέρειας του πρωταθλήματος, και συγκεκριμένα της κεντρικης κατηγορίας (αγγλικά: Central division).
Τηλέτυπο

<br>

right|300px|thumb|τηλέτυπο, μοντέλο: Siemens "Fernscheiber 100"
Τηλέτυπο (teletypewriter, Teletype ή TTY για TeleTYpe/TeleTYpewriter) καλούμε μια ηλεκτρομηχανική γραφομηχανή παλαιάς τεχνολογίας με την ικανότητα να μεταδίδει τυπωμένα μηνύματα από σημείο σε σημείο διαμέσου ενός ηλεκτρικού καναλιού επικοινωνίας όπως ένα σύνηθες ζεύγος καλωδίων.

Οι πιο μοντέρνες εκδοχές αυτών των συσκευών είναι πλήρως ηλεκτρονικές. Χρησιμοποιούν οθόνη αντί της εκτύπωσης της αποστολής και της λήψης καθώς και σκληρό δίσκο για πιο μόνιμη αποθήκευση. Αυτά τα τηλέτυπα είναι ακόμα σε χρήση στον στρατό, όπου συνδυάζονται με κρυπτοσυσκευές και ειδικά πρωτόκολλα επικοινωνίας και συνδέονται σε κόμβους που αναδρομολογούν τα σήματα προς τους αποδέκτες τους οι οποίοι μπορεί να λειτουργούν σε διαφορετικές ταχύτητες μετάδοσης. Χρησιμοποιούνται ακόμα από άτομα με δυσκολίες στην ακοή που τα προτιμούν από το τηλέφωνο και καλούνται TDD (Telecommunications Devices for the Deaf) κλπ.
Quicken Loans Arena

Η Quicken Loans Arena (επίσης αναφέρεται ως «The Q») είναι μια αρένα πολλαπλών χρήσεων στο κέντρο του Κλίβελαντ, στην πολιτεία Οχάιο των ΗΠΑ. Μέχρι τον Αύγουστο του 2005 ήταν γνωστή ως "Gund Arena" προς τιμήν του Γκόρντον Γκαντ, πρώην ιδιοκτήτη των Cleveland Cavaliers, o οποίος κατέβαλε χρήματα για την απόκτηση των δικαιωμάτων ονοματοδότησης. Είναι έδρα των "Cleveland Cavaliers", ομάδας του ΝΒΑ.

Ο χώρος εγκαινιάστηκε με μια συναυλία από τον Μπίλλυ Τζόελ στις 17 Οκτωβρίου 1994. Είναι ιδιοκτησία της "Gateway Economic Development Corporation", η οποία τον εκμισθώνει στους "Cavaliers". Η «Q» έχει χωρητικότητα 20.562 θέσεις για το μπάσκετ, συμπεριλαμβανομένων των 2.000 καθισμάτων της ομάδας, καθώς και 92 πολυτελείς σουίτες.
Τζόζεφ Μποακάι

Ο Τζόζεφ Μποακάι (Joseph Nyumah Boakai) είναι πολιτικός από τη Λιβερία, ο οποίος διατέλεσε Αντιπρόεδρος από το 2006 έως το 2018. Ανήκει στο Ενωτικό Κόμμα της Προέδρου Έλεν Τζόνσον-Σίρλιφ.
Χαρακτήρας (υπολογιστές)

Στο εννοιολογικό πλαίσιο και την ορολογία της τεχνολογίας των υπολογιστών και των τηλεπικοινωνιών (βασισμένων σε μηχανή), χαρακτήρας καλείται μια μονάδα πληροφορίας που αντιστοιχεί περίπου σε ένα σύμβολο ενός γραπτού συστήματος
μιας φυσικής γλώσσας (π.χ. ενός αλφαβήτου).

Παράδειγμα χαρακτήρα είναι ένα γράμμα (όπως a, b, c, α, β, γ, ...), ένας αριθμός (όπως 0, 1, 2, 3, ...), ένα σημείο στίξης (όπως κόμμα, θαυμαστικό, παρένθεση, ...). Η έννοια περιλαμβάνει επίσης κάποια σύμβολα που μπορεί να χρησιμοποιηθούν στην απεικόνιση πληροφορίας στην οθόνη ενός υπολογιστή (όπως ╚, ╤, ╧ , ...), καθώς και χαρακτήρες ελέγχου (όπως ESCape, LineFeed, ACKnowledgement, CarriageReturn, ...) οι οποίοι δεν αντιστοιχούν σε κάποια φυσική γλώσσα αλλά σε κάποια μπιτ πληροφορίας τα οποία χρησιμοποιούνται για την επεξεργασία και μετάδοση πληροροφίας σε μια ή περισσότερες γλώσσες. Παραδείγματα χαρακτήρων ελέγχου είναι οι carriage return ή στηλοθέτης, οι εντολές προς εκτυπωτή ή άλλη συσκευή εξόδου που εμφανίζει ή μεταφέρει πληροφορία.
Ζετσεσιονισμός

Το κτήριο που απετέλεσε τον εκθεσιακό χώρο των Ζετσεσιονιστών, κτισμένο στα [[1897]] από τον [[Γιόζεφ Μαρία Όλμπριχ]]
Ζετσεσιονισμός ή Απόσχιση (από το γερμανικό Sezession, επί λέξει στην ελληνική γλώσσα: αποχώρηση) ονομάζεται το κίνημα που ιδρύθηκε το 1897 από μια ομάδα Βιεννέζων καλλιτεχνών που αποχώρησε από την επίσημη Ένωση Αυστριακών Καλλιτεχνών που στεγαζόταν στο Κύνστλερχαους της Βιέννης. H ομάδα των Ζετσεσιονιστών αποτελεί μια περίπτωση ανάλογη με αυτήν των Γάλλων ιμπρεσιονιστών και την αντιδραστική στάση τους απέναντι στην συντηρητική καθεστηκυία καλλιτεχνική τάξη που επικρατούσε στους ακαδημαϊκούς καλλιτεχνικούς κύκλους του Παρισιού στις αρχές του 20ου αιώνα. Πρώτος πρόεδρος της Ομάδας των Ζετσεσιονιστών υπήρξε ο Ρούντολφ φον Αλτ.
Ένωση Ποδοσφαιρικών Σωματείων Μεσσηνίας

Η Ένωση Ποδοσφαιρικών Σωματείων Μεσσηνίας (Ε.Π.Σ.Μ.) είναι το όργανο διοίκησης του ποδοσφαίρου στο νομό Μεσσηνίας. Εδρεύει στην Καλαμάτα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Η ΕΠΣΜ απονέμει ετήσια τιμητικά και υλικά έπαθλα στους τρεις καλύτερους σκόρερ και στις τρεις ομάδες με την καλύτερη βαθμολογία «ευ αγωνίζεσθαι» (fair play) της κάθε κατηγορίας.
Ντόμινικ Μόναχαν

Ο Ντόμινικ Μόναχαν ("Dominic Bernard Patrick Luke Monaghan", 8 Δεκεμβρίου 1976) είναι Βρετανός ηθοποιός, του οποίου η είσοδος στο καλλιτεχνικό στερέωμα ήρθε με τη συμμετοχή του στην τριλογία "Ο Άρχοντας των Δαχτυλιδιών" (The Lord of the Rings) όπου έπαιζε τον ρόλο του "Merry Brandybuck".
Όσκαρ Κοκόσκα

Ο Όσκαρ Κοκόσκα ("Oskar Kokoschka", 1 Μαρτίου 1886 - 22 Φεβρουαρίου 1980), ήταν Αυστριακός καλλιτέχνης, ποιητής και θεατρικός συγγραφέας, γνωστός για τα εξπρεσιονιστικά του τοπία και πορτρέτα.
Μοχάμεντ Ουλντ Αμπντέλ Αζίζ

Ο Στρατηγός Μοχάμεντ Ουλντ Αμπντέλ Αζίζ (Mohamed Ould Abdel Aziz, και Muhammad Al-‘Aziz, Ould Abdelaziz) είναι αξιωματικός του στρατού, ο οποίος ηγήθηκε δύο φορές πραξικοπημάτων στη Μαυριτανία. Ήταν Αρχηγός Κράτους και Κυβερνήσεως στην ισλαμική δημοκρατία από τις 6 Αυγούστου του 2008, οπότε και ανέτρεψε τον δημοκρατικά εκλεγμένο πρόεδρο Σίντι Ουλντ Σεΐχ Αμπνταλαχί ως το 2009. Μετά τις προεδρικές εκλογές του 2009 ανέλαβε πρόεδρος της χώρας. Επανεξελέγη πρόεδρος στις εκλογές του 2014 κυβερνώντας ως το 2019. Τον Ιανουάριο του 2014 ανέλαβε την προεδρία της Αφρικανικής Ένωσης για ένα έτος.
Χιου Τζάκμαν

Ο Χιου Τζάκμαν ("Hugh Michalis Jackman Bellas", 12 Οκτωβρίου 1968) είναι Αυστραλός ηθοποιός, κυρίως διάσημος για τη δουλειά του σε μεγάλες, εμπορικές παραγωγές του Χόλυγουντ όπως η σειρά ταινιών "X-Men" και το "Βαν Χέλσινγκ" αλλά και σε μικρότερες, πιο «εγκεφαλικές» όπως το "The Prestige" και "Η Πηγή της Ζωής".
Βόας

Ο βόας (Κοινή ονομασία: βόας, boa) είναι γένος ερπετών, που ανήκουν στην οικογένεια των Βοϊδών και στην τάξη των Λεπιδωτών. Πρόκειται για μη δηλητηριώδες φίδι, το οποίο απαντάται στην Αμερική, στην Αφρική, στην Ευρώπη και στην Ασία, όπως επίσης και σε μερικά νησιά του Ειρηνικού Ωκεανού. Συνήθως τα θηλυκά είναι μεγαλύτερα σε μέγεθος από τα αρσενικά. Η ονομασία του προέρχεται από το λατινικό "bos", που σημαίνει "βους, αγελάδα" και βασίζεται στον αρχαίο μύθο ότι οι βόες κυνηγούν αγελάδες και τις σφίγγουν μέχρι θανάτου. Δύο υποομοταξίες απαρτίζουν 8 γένη και 43 είδη, τα οποία αναγνωρίζονται σήμερα. Κυριότερο είδος είναι ο "βόας ο συσφιγκτήρ", που είναι ένα από τα μεγαλύτερα φίδια, με μήκος που φθάνει τα 5-6 μέτρα. Είναι ζώο νυκτόβιο και ζει επάνω στα δένδρα ή στο έδαφος. Οι ιθαγενείς των περιοχών που βρίσκεται τον κυνηγούν για το νόστιμο κρέας του, που μοιάζει με του ψαριού, αλλά και για το δέρμα του.
Μονρόβια

Η Μονρόβια (αγγλικά: "Monrovia") είναι η μεγαλύτερη πόλη και πρωτεύουσα της Λιβερίας, με 572.971 κατοίκους (με βάση την απογραφή πληθυσμού του 2003). Η οικονομία της βασίζεται στο λιμάνι της, το οποίο επεκτάθηκε σημαντικά από τις δυνάμεις των ΗΠΑ κατά το Δεύτερο Παγκόσμιο Πόλεμο. Οι κυριότερες εξαγωγές είναι λάστιχα και σιδηρομεταλλεύματα. Στο λιμάνι επίσης βρίσκονται εγκαταστάσεις για επισκευές πλοίων.
Πάουλ Χίντεμιτ

Ο Πάουλ Χίντεμιτ ("Paul Hindemith", 16 Νοεμβρίου 1895 – 28 Δεκεμβρίου 1963) ήταν ένας από τους σημαντικότερους Γερμανούς μουσικούς σύγχρονης κλασικής μουσικής του 20ού αιώνα. Ήταν συνθέτης, βιολιστής, βιολονίστας, μουσικοδιδάσκαλος, μουσικολόγος, καθώς και διευθυντής ορχήστρας.
Τατόι

Ειδυλλιακή άποψη των Ανακτόρων περί τα τέλη του 19ου αιώνα. Περιοδικό [[Εστία (περιοδικό)|Εστία]] του 1893
Το Τατόι βρίσκεται 15 χιλιόμετρα βόρεια του κέντρου της Αθήνας.Στο κτήμα βρίσκεται το θερινό ανάκτορο της τέως ελληνικής βασιλικής οικογένειας. Το αρχαίο επίσημο όνομα της περιοχής είναι Δεκέλεια. Το Τατόι είναι ο τόπος γέννησης του Βασιλέα Γεωργίου Β΄. Διοικητικά υπάγεται στον δήμο Αχαρνών - Θρακομακεδόνων στην νομαρχία ανατολικής Αττικής

Η ιστορία του Τατοΐου είναι ο άθλος της σχεδόν εκ του μηδενός δημιουργίας και, στη συνέχεια, διατήρησης ενός από τα πιο ωραία δάση της Αττικής στους πρόποδες της Πάρνηθας.
Έρι Καβάι

H Έρι Καβάι ( , Kawai Eri) (8 Μαΐου, 1965 – 4 Αυγούστου, 2008) ήταν μια γιαπωνέζα τραγουδίστρια από το Τόκυο της Ιαπωνίας. Τραγουδούσε και συνέθετε κλασική, ποπ και έθνικ μουσική. 

Αποφοίτησε από το Εθνικό Πανεπιστήμιο Καλών Τεχνών και Μουσικής του Τόκυο. Πέθανε από καρκίνο του ήπατος αφού εισήχθη σε νοσοκομείο στις 4 Αυγούστου 2008, στις 11:40πμ.
Νεφέλωμα του Καρκίνου

Το Νεφέλωμα του Καρκίνου (M1, NGC 1952), ή αλλιώς Νεφέλωμα Καρκίνος, είναι νεφέλωμα του Γαλαξία μας, που ανακαλύφθηκε το 1731 από τον Άγγλο γιατρό και αστρονόμο Τζον Μπέβις ("John Bevis"). Αποτελεί υπόλειμμα υπερκαινοφανούς αστέρα: ένα διαστελλόμενο νεφέλωμα αερίων, τα οποία τα είχε αποβάλει η έκρηξη υπερκαινοφανούς αστέρα που συνέβη στις 4 Ιουλίου 1054, κοντά στο άστρο ζ Ταύρου, και η οποία καταγράφηκε από τους Κινέζους αστρονόμους της εποχής στα "Χρονικά της Σινίκης". Παίρνει το όνομά του από το σχήμα του, που θυμίζει καβούρι ("καρκίνος") όταν παρατηρείται με τηλεσκόπιο.
Τζόζεφ Ενακαρίρε

Ο Τζόζεφ Ενακαρίρε (γεννημένος στις 6 Νοεμβρίου 1982) είναι Νιγηριανός πρώην επαγγελματίας ποδοσφαιριστής. Μπορούσε να αγωνιστεί είτε ως αριστερός αμυντικός, είτε ως κεντρικός αμυντικός.
Νίκολας Λίβερπουλ

Ο Νίκολας Λίβερπουλ ("Nicholas Joseph Orville Liverpool", 9 Σεπτεμβρίου 1934 - 1 Ιουνίου 2015) υπηρέτησε ως Πρόεδρος της Δομινίκας από το 2003 ως το 2012. Ήταν ο όγδοος Πρόεδρος της χώρας από την ανεξαρτησία της, το 1978. Ο ρόλος του είναι εθιμοτυπικός, βάσει του Συντάγματος. Δεν ανήκει σε κάποιο πολιτικό κόμμα. Έχει συγγράψει επιστημονικά βιβλία.
Βροντάδος

Ο Βροντάδος (μέχρι το 1961 "Βροντάδες") είναι παραλιακή κωμόπολη που βρίσκεται στην ανατολική πλευρά του νησιού της Χίου, βόρεια της ομώνυμης πόλης και πρωτεύουσας του νομού.
Όλντενμπουργκ

Το Όλντενμπουργκ (γερμανικά: "Oldenburg") είναι πόλη στο κρατίδιο της Κάτω Σαξονίας "(Niedersachsen)" στη Γερμανία. Στη γερμανική γλώσσα η επίσημη ονομασία της είναι "Oldenburg (Oldenburg)" ή "Oldenburg (Oldb)" (Όλντενμπουργκ της περιοχής Όλντενμπουργκ), ώστε να διακρίνεται από την ομώνυμη πόλη στο Χόλσταϊν.

Ο πληθυσμός της πόλης είναι περίπου 166.000 κάτοικοι και ειναι η τέταρτη μεγαλύτερη πόλη στην Κάτω Σαξονία μετά το Αννόβερο, το Μπράουνσβαϊγκ και το Οσναμπρύκ. 

Βρίσκεται περίπου 45 χλμ. της Βρέμης και 100 χλμ. του Αμβούργου. Την πόλη διαρρέουν οι ποταμοί Χούντε (Hunte) και Χάαρεν (Haaren). 

Κατά τη διάρκεια της γαλλικής προσάρτησης (1811-1813) στον πόλεμο του Ναπολέοντα εναντίον της Βρετανίας, ήταν επίσης γνωστή ως "Le Vieux Bourg" στα γαλλικά. Πριν από το τέλος της Γερμανικής Αυτοκρατορίας (1918), ήταν το διοικητικό κέντρο και η κατοικία της δυναστείας του Όλντενμπουργκ, από την οποία καταγόταν και η Αμαλία της Ελλάδας.
Πάολο Βερονέζε

Ο Πάολο Βερονέζε ("Paolo Veronese", 1528 – 19 Απριλίου 1588) ήταν φημισμένος Ιταλός ζωγράφος της Αναγέννησης στην Βενετία, γνωστός για τους πίνακές του "Ο Γάμος στην Κανά" (σήμερα στο Λούβρο) και "Το Δείπνο στο σπίτι του Λευί" (Cena a casa di Levi, Πινακοθήκη της Ακαδημίας, Βενετία). Υιοθέτησε το όνομα" Πάολο Κάλιαρι" (Paolo Cagliari ή Paolo Caliari), και έγινε γνωστός με το όνομα Βερονέζε (Veronese) εξαιτίας της καταγωγής του από την πόλη της Βερόνας.

Ο Βερονέζε, ο Τιτσιάνο (Tiziano) και ο Τιντορέττο (Tintoretto) αποτελούν τους κυριότερους εκπροσώπους της Βενετικής Σχολής στη «Χρυσή εποχή» της Βενετίας στο τέλος της Αναγέννησης (16ος αιώνας). Ο Βερονέζε είναι γνωστός για την ικανότητά του να χρησιμοποιεί με μαεστρία λαμπρούς χρωματικούς τόνους για τις πλούσιες διακοσμήσεις τόσο των τοιχογραφιών όσο και των πινάκων που φιλοτέχνησε. Τα πιο διάσημα έργα του είναι περίτεχνες απεικονίσεις σκηνών που χαρακτηρίζονται από έναν πομπώδη χρωματικά, δραματικό, και σχεδόν τελετουργικό, χαρακτήρα, με πολλά αρχιτεκτονικά στοιχεία και πλούσιο διάκοσμο. Οι μεγάλοι του πίνακες βιβλικών σκηνών που εκτελέστηκαν για να διακοσμήσουν τις τραπεζαρίες μοναστηριών στη Βερόνα και στη Βενετία είναι ιδιαίτερα αξιόλογοι. Το 1572 δικάζεται από το Ιεροδικείο της Ιεράς Εξέτασης, για τον πίνακα "Μυστικός Δείπνος", στην βασιλική των Αγίων Ιωάννη και Παύλου (basilica dei Santi Giovanni e Paolo, San Zanipolo - Σαν Τσανίπολο, στα βενετσιάνικα). Ο Βερονέζε υποστήριξε ότι οι ζωγράφοι πρέπει να «απολαμβάνουν την ελευθερία που απολαμβάνουν οι ποιητές και οι τρελοί», χωρίς όμως ποτέ να εισακουστεί. Η μετονομασία του τίτλου σε «Δείπνο στο σπίτι του Λευί», σύμφωνα με ένα απόσπασμα από το Κατά Λουκά Ευαγγέλιο, διέσωσε ένα σημαντικό έργο, σήμερα στην Πινακοθήκη της Ακαδημίας της Βενετίας .
500px|thumb|"Το Δείπνο στο σπίτι του Λευί" (1573)
Γιώργος Ροκίδης

Ο Γιώργος Ροκίδης (γεν. 17 Αυγούστου του 1945) είναι ένας από τους σπουδαιότερους ποδοσφαιριστές που ανέδειξε η ομάδα του Α.Ο. Αιγάλεω. Καθόλη δε τη διάρκεια της επαγγελματικής του σταδιοδρομίας έλαβε μέρος σε 13 συνεχόμενες σεζόν της Α΄ Εθνικής κατηγορίας με τρεις διαφορετικές ομάδες (Αιγάλεω, ΠΑΟ και Ηρακλή), συμπληρώνοντας συνολικά 169 συμμετοχές σε επίσημους αγώνες πρωταθλήματος και σκοράροντας 14 τέρματα.

Πρωτοεμφανίσθηκε σε πολύ νεαρή ηλικία και συγκεκριμένα στην αρχή της περιόδου 1962-63, εναντίον του Εθνικού Πειραιώς για το πρωτάθλημα της Α’ Εθνικής κατηγορίας. 
Αγωνιζόμενος με ιδιαίτερη επιτυχία ως μέσος και επιθετικός, γρήγορα συγκέντρωσε τα «βλέμματα» πάνω του και το αδιαμφισβήτητο ταλέντο του κίνησε το ενδιαφέρον μεγαλύτερων συλλόγων. Το καλοκαίρι του 1963 συγκροτείται -κατόπιν πρωτοβουλίας του Ανδρέα Βγενόπουλου- η Μικτή ομάδα των Αθηνών στην οποία καλούνται από το Αιγάλεω ο Ροκίδης και ο Λάκης Μαραμενίδης. Η Μικτή ταξιδεύει για αγώνες επίδειξης στον Καναδά (Τορόντο και Μόντρεαλ) και τις ΗΠΑ (Νέα Υόρκη), όπου ο Ροκίδης πραγματοποιεί εξαιρετικές εμφανίσεις. Στο Τορόντο μάλιστα, βρέθηκε αντίπαλος του φημισμένου Cesare Maldini, ο οποίος αγωνιζόταν με το συγκρότημα της “New Italia”.

Με τη λήξη της σεζόν 1963-64 ο ήδη τότε διεθνής με την Εθνική ομάδα των Νέων Ροκίδης κάνει το μεγάλο βήμα, καθώς μετεγγράφεται στον Παναθηναϊκό και η μετακίνηση εκείνη (μαζί με του Αγανιάν, από τον Παναιγιάλειο στον Ολυμπιακό) καταγράφεται από τον αθλητικό Τύπο ως η σπουδαιότερη της εποχής.
Με τους «πράσινους» ο Ροκίδης θα διαπρέψει, ειδικά στην τετραετία 1967-70, καθώς συμμετείχε (έως και την περίοδο 1971-72) σε 93 επίσημους αγώνες πρωταθλήματος, επιτυγχάνοντας παράλληλα και 8 τέρματα. Το 1969-70 μαζί με τον αείμνηστο Δημητρίου αναδεικνύονται σε πολυτιμότεροι παίκτες του «τριφυλλιού», τόσο από πλευράς συμμετοχών, όσο και συνολικής απόδοσης. Κατά τη διάρκεια της παραμονής του στον ΠΑΟ συμμετείχε και σκόραρε σε αγώνες Ευρωπαϊκών διοργανώσεων (όπως σε εκείνον κατά της βελγικής Ντάριγκ για το Κύπελλο Κυπελλούχων Ευρώπης το 1969, στον οποίο σημείωσε το πρώτο γκολ που χάρισε την πρόκριση), ενώ χρίσθηκε διεθνής με τις Εθνικές ομάδες των Ελπίδων και των Ενόπλων Δυνάμεων.

Ο Ροκίδης ολοκλήρωσε την αγωνιστική του καριέρα στην Α΄ Εθνική ως ποδοσφαιριστής του Ηρακλή, όπου έπαιξε κατά την τριετία 1973 - 1975 (37 συμμετοχές - 3 τέρματα) ενώ τη χρονική περίοδο 1975-1977 ήταν παίκτης-προπονητής του Α.Ο. Χανίων.

Από το 1975 έως το 2005 άσκησε το επάγγελμα του προπονητή ποδοσφαίρου στις ομάδες των Χανίων (Β’ Εθνικής), Αίαντα Σαλαμίνος, Ζακύνθου (παίκτης-προπονητής), Αστέρα Αμαλιάδος, Παπάγου, Κέρκυρας, Α.Ο. Όλυμπου και Λευκίμμης.
Κατρίν Μπελχοτζά

Η Κατρίν Μπελχοτζά ("Catherine Belkhodja", 15 Απριλίου 1955) είναι Γαλλίδα ηθοποιός, με αλγερινή καταγωγή από τον πατέρα της.
Αναστάσιος Χριστόπουλος

Ο Αναστάσιος Χριστόπουλος ήταν νομικός.

Γεννήθηκε στην Ανδρίτσαινα και ήταν γιος του Χρήστου Χριστόπουλου. Ο Αναστάσιος Χριστόπουλος είναι ουσιαστικά ο γενάρχης της σπουδαίας οικογένειας των Χριστοπουλέων, της οποίας τα μέλη διακρίθηκαν στην πολιτική ζωή του τόπου. Σπούδασε νομικά και φιλοσοφία στην Κωνσταντινούπολη και στην Πίζα και έζησε για μερικά χρόνια στο Βουκουρέστι. Με το ξέσπασμα της επανάστασης κατατάχθηκε στον Ιερό Λόχο, αιχμαλωτίστηκε αλλά κατάφερε να δραπετεύσει στο Ιάσιο, όπου παρέμεινε μέχρι το 1828, οπότε και εγκαταστάθηκε μόνιμα στην Ελλάδα.

Στην Ελλάδα διορίστηκε στο δικαστικό σώμα και υπηρέτησε στα δικαστήρια της Άνδρου, των Σπετσών, της Κέας & της Αίγινας ως πρόεδρος δικαστηρίου. Στη συνέχεια μετατέθηκε στην Αθήνα, όπου διετέλεσε πρωτοδίκης, εφέτης και πρόεδρος πρωτοδικών. Επίσης είχε γράψει γραμματική της ελληνικής γλώσσας.

Απεβίωσε το 1854 και αδερφός του ήταν ο στρατηγός της επανάστασης του 21΄, Τζαννέτος Χριστόπουλος.
Φίλιππος Α΄ της Γαλλίας

thumb|right|250px|O βασιλιάς Φιλίππος Α΄ με την πρώτη σύζυγο του Μπέρθα και τα παιδιά τους - μικρογραφία 14ου αιώνα.
thumb|right|250px|Τάφος με την σαρκοφάγο του βασιλιά των Φράγκων Φιλίππου Α΄
Ο Φίλιππος Α΄ της Γαλλίας ή Φίλιππος ο Ερωτικός (Γαλ.:"Philippe Ier", 1052 - 29 Ιουλίου 1108), βασιλιάς των Φράγκων (1060 - 1108), ήταν γιος και διάδοχος του βασιλιά των Φράγκων Ερρίκου Α' και της Άννας του Κιέβου.
Προσωπείο του Αγαμέμνονα

εναλλ.=|μικρογραφία|314x314εσ|Το "Προσωπείο του Αγαμέμνονα", Εθνικό Αρχαιολογικό Μουσείο Αθηνών
Το προσωπείο του Αγαμέμνονα είναι ένα εύρημα της ανασκαφής των Μυκηνών το 1876 από τον Ερρίκο Σλήμαν. Είναι ένα χρυσό νεκρικό προσωπείο και βρέθηκε πάνω στο πρόσωπο ενός σώματος που βρίσκονταν ενταφιασμένο στον ταφικό θάλαμο Ε' του ταφικού περιβόλου Α' των Μυκηνών. Ο Σλήμαν πίστευε ότι ανακάλυψε τη σορό του θρυλικού αρχαίου βασιλιά Αγαμέμνονα, από όπου το εύρημα πήρε την ονομασία του. Σύγχρονες αρχαιολογικές μελέτες απέδειξαν ότι το προσωπείο ανάγεται στο 1550-1500 π.Χ., περίοδος κατά τρεις αιώνες περίπου προγενέστερη από την εποχή που ο Αγαμέμνονας υποτίθεται ότι έζησε. Ωστόσο, το όνομα του προσωπείου παρά την ανακάλυψη παρέμεινε. Σήμερα το προσωπείο εκτίθεται στο Εθνικό Αρχαιολογικό Μουσείο της Αθήνας.
Τομάζο Τιττόνι

Ο Τομάζο Τιττόνι (ιταλικά: Tommaso Tittoni· Ρώμη, 16 Νοεμβρίου 1855 — 7 Φεβρουαρίου 1931) ήταν Ιταλός διπλωμάτης και πολιτικός.

Γεννήθηκε το 1855 και σπούδασε στην Οξφόρδη, Λιέγη, Βερολίνο, Νάπολη και Ρώμη. Διακρίθηκε ιδιαίτερα για τις οικονομολογικές του γνώσεις. 

Εκλέχτηκε βουλευτής για πρώτη φορά το 1886 και κατείχε το αξίωμα μέχρι το 1897. Το 1902 έγινε γερουσιαστής μετά από επιλογή του βασιλιά Βίκτωρα Εμμανουήλ Γ'. Από το 1903 μέχρι και το 1916 είχε διατελέσει επανειλημμένα υπουργός των Εξωτερικών της Ιταλίας καθώς και πρέσβης στο Λονδίνο (1906) και στο Παρίσι (1910-1916). Στο διάστημα μεταξύ 16 Μαρτίου και 27 Μαρτίου 1905 υπήρξε υπηρεσιακός πρωθυπουργός της Ιταλίας.

Το 1919, επί κυβερνήσεως Νίτι (Nitti), ανέλαβε πάλι υπουργός των Εξωτερικών και συμμετείχε ως πρώτος αντιπρόσωπος της Ιταλίας στη Συνδιάσκεψη Παρισίων (1919) όπου και υπέγραψε εκ μέρους της χώρας του το διμερές μυστικό Σύμφωνο Βενιζέλου - Τιττόνι. Αργότερα ο Τιττόνι υποστήριξε τη κυβέρνηση του Μουσσολίνι χωρίς όμως και να προσχωρήσει στο φασισμό. 

Ο Τιττόνι συνέγραψε πολλά άρθρα και βιβλία που αφορούσαν κυρίως την εξωτερική πολιτική της Ιταλίας καθώς και τα διεθνή οικονομικά προβλήματα της εποχής του.

Πέθανε στην Ιταλία το 1931.


Κατηγορία:Ιταλοί πολιτικοί
Κατηγορία:Ιταλοί διπλωμάτες
Κατηγορία:Ιταλοί συγγραφείς
Σημαία του Μεξικού

thumb|Σημαία του Μεξικού. Λόγος 4:7
Η σύγχρονη σημαία του Μεξικού είναι τρίχρωμη (πράσινη, λευκή, κόκκινη) και καθιερώθηκε στις 16 Σεπτεμβρίου 1968.

Οι τρεις λωρίδες της είναι κάθετες και έχουν το Εθνόσημο του Μεξικού στο κέντρο. Το πράσινο χρώμα συμβολίζει την ανεξαρτησία, το λευκό τη θρησκεία και το κόκκινο την ένωση Ευρωπαίων και Αμερικανών. H σημασία των χρωμάτων άλλαξε μετά τις μεταρρυθμίσεις του Μπενίτο Χουάρες. Έτσι, το κόκκινο ταυτίστηκε με το αίμα των ηρώων του έθνους, το λευκό με την ενότητα και το πράσινο με την ελπίδα.

Το όλο σχέδιο της σημαίας είναι σε χρήση από το 1821, οπότε και πρωτοχρησιμοποιήθηκε η εθνική σημαία.

Στη διάρκεια της ιστορίας, η σημαία άλλαξε 4 φορές. Το εθνόσημο δείχνει έναν αετό που κρατάει στο νύχι του ένα ερπετό και που είναι κουρνιασμένος σε έναν κάκτο του γένους οπουντία. Ο κάκτος βρίσκεται πάνω σε βράχο, ο οποίος υψώνεται πάνω από μία λίμνη.
Όσα κρύβει η νύχτα

Το Όσα κρύβει η νύχτα είναι ελληνική δραματική ταινία του 1963 σε παραγωγή Κονονέτ Φιλμ και σε σκηνοθεσία - σενάριο Νίκου Φώσκολου. Πρωταγωνιστούν οι Πέτρος Φυσσούν και Μάρθα Βούρτση. Η ταινία πραγματεύεται την ιστορία ενός νέου που παρασύρεται για τον εύκολο πλουτισμό.
Πύργος Καλλίστης

μικρογραφία|300px|δεξιά|Το χωριό Πύργος
Ο Πύργος Καλλίστης ή συνήθως Πύργος και παλαιότερα "Καινουργιομπούργο", είναι το ψηλότερο χωριό της Σαντορίνης, το οποίο βρίσκεται 10 χιλιόμετρα νοτιοανατολικά των Φηρών. Σύμφωνα με την απογραφή του 2001 έχει 732 κατοίκους. Διοικητικά, ανήκει στο Τοπικό διαμέρισμα Πύργου Καλλίστης του Δήμου Θήρας.
Δήμος Βεγορίτιδας

Ο Δήμος Βεγορίτιδας ήταν δήμος του νομού Πέλλας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου.

Βρίσκονταν στο δυτικό τμήμα του νομού Πέλλας, ανάμεσα στους τότε δήμους Αριδαίας, Έδεσσας, Φιλώτα, Μελίτης, Αμυνταίου, Βερμίου και Νάουσας. Αποτελούνταν από 5 δημοτικά διαμερίσματα και καταλάμβανε έκταση 289.987 στρεμμάτων και είχε (πραγματικό) πληθυσμό 4.180 κατοίκους. Στο δήμο ανήκε η μεγαλύτερη ή σχεδόν η μεγαλύτερη έκταση της λίμνης Βεγορίτιδας. Έδρα του δήμου ήταν το χωριό Άρνισσα.

Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο διευρυμένο δήμο Έδεσσας.
Σπήλιος Σπηλιωτόπουλος

Ο Σπήλιος Σπηλιωτόπουλος (γενν. 31 Οκτωβρίου 1946) είναι πρώην στρατιωτικός και πολιτικός, που διετέλεσε βουλευτής Αχαΐας και υπουργός Εθνικής Άμυνας, εκλεγόμενος με το κόμμα της Νέας Δημοκρατίας.
Κάρολος του Δυρραχίου

Ο Κάρολος του Δυρραχίου ("Carlo di Gravina", 1323 - 23 Ιανουαρίου 1348) από τον Οίκο των Καπετιδών-Ανζού ήταν πρωτότοκος γιος του Ιωάννη, δούκα του Δυρραχίου & κόμη της Γραβίνας και της Αγνής του Περιγκόρ, κόρης του Ηλία Ζ΄ κόμη του Περιγκόρ.
Ελληνικός Συναγερμός

Ο Ελληνικός Συναγερμός (Ε.Σ.) ήταν δεξιό συντηρητικό ελληνικό πολιτικό κόμμα που ιδρύθηκε το 1951. Ιδρυτής και πρόεδρος του κόμματος ήταν ο στρατάρχης Αλέξανδρος Παπάγος. Ο Ελληνικός Συναγερμός υπηρέτησε ως κυβέρνηση από το 1952 μέχρι το 1955 με πρωθυπουργό τον Παπάγο.

Το κόμμα διαλύθηκε το 1956 μετά το θάνατο του Παπάγου και την ίδρυση της Εθνικής Ριζοσπαστικής Ενώσεως από τον Κωνσταντίνο Καραμανλή.
Λουντ

thumb|Ο καθεδρικός ναός της Λουντ.
thumb|Το κεντρικό κτήριο του πανεπιστημίου της Λουντ.

Η Λουντ (Σουηδικά: ) είναι μια πόλη της νότιας Σουηδίας, στο γεωγραφικό διαμέρισμα Σκάνια. Βρίσκεται περίπου 20 χιλιόμετρα βορειoανατολικά από το Μάλμε, και περίπου 40 χιλιόμετρα ανατολικά από την Κοπεγχάγη. 
Στη Λουντ βρίσκεται ένα από τα μεγαλύτερα πανεπιστήμια της Σκανδιναβίας.
Όμπλαστ του Κουρσκ

Το Όμπλαστ του Κουρσκ (ρωσικά: "Ку́рская о́бласть") είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Το διοικητικό της κέντρο είναι η πόλη του Κουρσκ (415.159 κάτοικοι - απογρ. 2010).
Μάλμε

Το Μάλμε (Σουηδικά: "Malmö") είναι η τρίτη σε μέγεθος πόλη στη Σουηδία και βρίσκεται στη νοτιότερη επαρχία Σκόνε. Έχει 300.515 κατοίκους (περίπου 658.704 στην μητροπολιτική περιοχή). Το Μάλμε ήταν μία από τις πρώτες και πιο βιομηχανοποιημένες πόλεις της Σκανδιναβίας, αλλά τις τελευταίες δεκαετίες προσπαθεί να προσαρμοστεί στη μεταβιομηχανική εποχή. Η πόλη έχει πολλά ιστορικά κτήρια και πάρκα και είναι επίσης ένα δημοφιλές μέρος για ψώνια λόγω των πολλών καταστημάτων της. Τα τελευταία χρόνια έχει ιδρυθεί ένα πανεπιστημιακό κολέγιο ("Malmö Högskola") και η πόλη προσπαθεί να επικεντρωθεί στην εκπαίδευση, τις τέχνες και τον πολιτισμό. 

Η πόλη είναι γνωστή για τα εκτενή πάρκα, χώρους πρασίνου και θεωρείται ως ένα μοντέλο αειφόρου αστικής ανάπτυξης. Ένα σημαντικό λιμάνι είναι η πόλη Χελσινμπόρι.

Στις 9 Μαΐου του 1992 διοργάνωσε τον 37ο διαγωνισμό τραγουδιού της Eurovision, όπως και τον διαγωνισμό τραγουδιού της Eurovision του 2013.

Η Μάλμε ΦΦ είναι η επαγγελματική ποδοσφαιρική ομάδα της πόλης.
Γλαρέντζα

Η Γλαρέντζα ή Clarentia ή Clarence ήταν σημαντική οχυρωμένη πόλη και λιμάνι της Πελοποννήσου κατά την εποχή της Φραγκοκρατίας. Τα ερείπιά της βρίσκονται πλησίον της Κυλλήνης.
Μουσείο Μπενάκη

Το Μουσείο Μπενάκη είναι ένα από τα πιο γνωστά μουσεία της Αθήνας. Ιδρύθηκε το 1929 από τον Αντώνη Μπενάκη στην μνήμη του πατέρα του Εμμανουήλ Μπενάκη και στεγάζεται στην οικία της αλεξανδρινής οικογένειας Μπενάκη. 

Αρχικά ο Αντώνης Μπενάκης άρχισε να συγκροτεί τις διάφορες συλλογές του στην Αίγυπτο. Όταν ήλθε στην Ελλάδα το 1928, για μόνιμη εγκατάσταση, τις δώρησε στο ελληνικό κράτος. Οι συλλογές αυτές στεγάζονται σήμερα στο πατρικό του σπίτι, ένα από τα νεοκλασικά κτίρια της Αθήνας το οποίο και ουσιαστικά απετέλεσε και το πρώτο ιδιωτικό μουσείο της Ελλάδας. 

H ραγδαία αύξηση των συλλογών εκθεμάτων του μουσείου και αφετέρου η επαύξησης των διαφόρων δραστηριοτήτων του, που ακολούθησε, επέβαλε την επέκταση των κτιριακών εγκαταστάσεων και τη δημιουργία πολλών παραρτημάτων.
Μαρία Βοναπάρτη

Η πριγκίπισσα Μαρία Βοναπάρτη (2 Ιουλίου 1882 – 21 Σεπτεμβρίου 1962) ήταν Γαλλίδα ψυχαναλύτρια, που συνδέθηκε άμεσα με τον Σίγκμουντ Φρόυντ, και σύζυγος του πρίγκιπα Γεωργίου της Ελλάδας. Ο πλούτος της Μαρίας και η δημοτικότητα της ψυχανάλυσης, συνέβαλλαν στη διαφυγή του Φρόυντ από τη ναζιστική Γερμανία.
Σείριος Μπλακ

Ο Σείριος Μπλακ (αγγλικά: Sirius Black), επίσης γνωστός ως Αλαφροπάτητος Σναφλςή ´´´παντφουτ´´´ (στην μορφή Ζωομάγου) είναι φανταστικός χαρακτήρας της σειράς βιβλίων "Χάρι Πότερ" της Τζ. Κ. Ρόουλινγκ. Ήταν καθαρόαιμος μάγος, ο μεγαλύτερος γιος του Ωρίων και της Γουαλμπούργκα Μπλακ, και ο αδερφός του Ρέγκουλους Μπλακ. Παρ'όλο που ήταν ο κληρονόμος του Οίκου των Μπλακ, ο Σείριος διαφωνούσε με τις απόψεις της οικογένειάς του, όσο αφορούσε την καθαρότητα του αίματος και αψήφησε την παράδοση όταν μπήκε στον κοιτώνα του Γκρίφιντορ αντί για το Σλίθεριν, στο σχολείο Χόγκουαρτς για Μαγείες και Ξόρκια, όπου φοίτησε το 1971-1978. Αφού η υπόλοιπη οικογένειά του είχε περάσει από το Σλίθεριν, ήταν ο πρώτος που μπήκε σε άλλο κοιτώνα.

Ενώ η σχέση του Σείριου με τους συγγενείς του επιδεινωνόταν, απέκτησε μια ισόβια φιλία με τον Τζέιμς Πότερ και τον Ρέμους Λούπιν. Ο Πίτερ Πέτιγκριου (ή Ποντικοουράς)ήταν και αυτός φίλος του, αλλά μόνο για δέκα χρόνια. Οι τέσσερις φίλοι, επίσης γνωστοί ως "Marauders", εντάχθηκαν στο Τάγμα του Φοίνικα για να παλέψουν τον Λόρδο Βόλντεμορτ και τους Θανατοφάγους του, κατά την διάρκεια του Πρώτου Πολέμου. Ο Σείριος ονομάστηκε νονός του Χάρι Τζέιμς Πότερ, του μοναχογιού του Τζέιμς και της Λίλι Πότερ. Όταν ο Πέτιγκριου πρόδωσε τους Πότερ στον Βόλντεμορτ, ο Σείριος γύρεψε για εκδίκηση. Παρ'όλα αυτά, ο Πέτιγκριου ήταν ικανός να ενοχοποιήσει τον Σείριο για την προδοσία των Πότερ, τον θάνατο δώδεκα Μαγκλ, και τον σκηνοθετημένο θάνατο του Πέτιγκριου, πριν προλάβει ο Σείριος να τον σκοτώσει.

Ο Σείριος οδηγήθηκε στο Αζκαμπάν, και μετά από δώδεκα χρόνια ήταν ο πρώτος άνθρωπος που δραπέτεψε χωρίς βοήθεια, μεταμορφωμένος στην μορφή ζωομάγου του ενός τεράστιου μαύρου σκύλου. Ο Σείριος εκτέθεσε το κόλπο του Πέτιγκριου στον παλιό του φίλο, Ρέμους, και στο βαφτιστίρι του, τον Χάρι. Αφού επέστρεψε ο Βόλντερμορτ το 1995, ο Σείριος επαναπροσχώρησε στο Τάγμα. Δολοφονήθηκε από την ξαδέρφη του, Μπέλατριξ Μπλακ, κατά την διάρκεια της μάχης στο Τμήμα Μυστηρίων, και στη συνέχεια απαλλάχθηκε από όλες τις κατηγορίες από το Υπουργείο Μαγείας, παρ'όλα αυτά ήταν πολύ αργά για να απολαύσει την ελευθερία του.

Για λίγο, εμφανίστηκε ξανά στον Χάρι μέσω της Πέτρας της Ανάστασης στις 2 Μαΐου του 1998, μαζί με τον Τζέιμς και την Λίλι Έβανς, και τον Ρέμους Λούπιν. Ο Χάρι αργότερα ονόμασε τον πρωτότοκο γιο του, Τζέιμς Σείριο Πότερ, από αυτόν.

Έκανε την πρώτη του εμφάνιση στο βιβλίο Ο Χάρι Πότερ και ο Αιχμάλωτος του Αζκαμπάν.
Της Αγάπης Μαχαιριά

Της Αγάπης Μαχαιριά ήταν ο τίτλος μιας δραματικής τηλεοπτικής σειράς του Στράτου Μαρκίδη, σε σενάριο της Υβόννης Μεταξάκη, η οποία προβάλλονταν στον ΑΝΤ1. Η σειρά άρχισε να προβάλλεται στις 16 Ιανουαρίου 2006 και ολοκληρώθηκε στις 27 Ιουνίου 2007. Η σειρά διαδραματίζεται στην Κρήτη και εξιστορεί τη βεντέτα ανάμεσα σε δύο οικογένειες, τους "Σταματάκηδες" και τους "Λεβεντογιάννηδες". Έκανε μεγάλη επιτυχία στην ελληνική τηλεόραση και αργότερα και στο εξωτερικό και συγκεκριμένα στη Σερβία.
Ρόμπερτ Τσάρτοφ

Ο Ρόμπερτ Τσάρτοφ ("Robert Chartoff", 26 Αυγούστου 1933 - 10 Ιουνίου 2015) ήταν Αμερικανός παραγωγός ταινιών.

Γενήθηκε στη Νέα Υόρκη. Στις σημαντικότερες του παραγωγές ανήκουν η ταινία "The Right Stuff - Οι κατάλληλοι Άνθρωποι" όπως και (σε μακροχρόνια συνεργασία με τον Ίρβιν Γουίνκλερ) όλες οι ταινίες της σειράς Ρόκυ.
Σωτήρης Χατζηγάκης

Ο Σωτήρης Χατζηγάκης (γενν. 15 Σεπτεμβρίου 1945) είναι Έλληνας δικηγόρος και πολιτικός.
Μπουσάρ Δ΄ του Αβέν

Ο Μπουσάρ Δ΄ του Αβέν (γαλλικά: "Bouchard d' Avesnes", 1182 - 1244), μέλος του Οίκου του Αβέν, ήταν τέταρτος γιος του Ιακώβου ντ'Αβέν και της Αδέλας του Γκιζ.
Βεατρίκη της Προβηγκίας

Η Βεατρίκη της Προβηγκίας (Ιταλικά: "Beatrice di Provenza", 1229 – 1267) ήταν Κόμισσα της Προβηγκίας και Κόμισσα του Φορκαλκιέ (1245 - 1267), σύζυγος του κόμη του Ανζού και του Μαίν (1247 - 1267) και βασιλική σύζυγος της Σικελίας και της Νάπολης (1266 - 1267).
Σάββας Παπάζογλου

Ο Σάββας Παπάζογλου (Γκάζι Αθηνών, 1934) είναι Έλληνας παλαίμαχος ποδοσφαιριστής και προπονητής ποδοσφαίρου. Ως παίκτης, χρίστηκε 5 φορές διεθνής με την Ελλάδα, ενώ αγωνίστηκε στους ΑΟ Αιγάλεω, Απόλλωνα Αθηνών, Παναιγιάλειο, Ολυμπιακό Πειραιώς και Ολυμπιακό Χαλκίδος.
Ωρωπός

Ο Ωρωπός είναι πόλη της Βορειοανατολικής Αττικής, στις ακτές του Ευβοϊκού κόλπου. Απέχει 42 χιλιόμετρα από το κέντρο της Αθήνας και επικοινωνεί με το συγκοινωνιακό δίκτυο μέσω της εθνικής οδού Αθηνών - Λαμίας και του σιδηροδρομικού δικτύου Αθηνών - Θεσσαλονίκης. Αποτελεί έδρα του Δήμου Ωρωπού. Το παραθεριστικό συγκρότημα του Ωρωπού αποτελείται από τον ομώνυμο οικισμό, ενώ γειτονικά χωριά είναι το Μίλεσι, το Μαρκόπουλο, η Σκάλα, το Συκάμινο, το Χαλκούτσι, τα Νέα Παλάτια και ο Άγιος Κωνσταντίνος. Ο πληθυσμός του Ωρωπού είναι 31.211 κάτοικοι σύμφωνα με την απογραφή του 2011.

Πορεία του πληθυσμού:
Ίρβιν Γουίνκλερ

Ο Ίρβιν Γουίνκλερ ("Irwin Winkler", 25 Μαΐου 1931) είναι Αμερικανός παραγωγός ταινιών και σκηνοθέτης.

Γεννήθηκε στη Νέα Υόρκη. Σε μακροχρόνια συνεργασία με τον παραγωγό Ρόμπερτ Τσάρτοφ παρήγαγε πολυάριθμες κινηματογραφικές ταινίας. Το 1977 πήραν το Όσκαρ Καλύτερης Ταινίας για την ταινία Ρόκυ. <br>
Είναι επίσης παραγωγός τηλεοπτικών σειρών, μεταξύ άλλων και της σειράς MacGyver. 
Η πρώτη του σκηνοθετική απόπειρα ήταν η ταινία "Ένοχος χωρίς Αποδείξεις" (1991) με τον Ρόμπερτ Ντε Νίρο. Το 2000 απέκτησε αστέρι στη λεωφόρο Walk of Fame.

Είναι παντρεμένος με την Μάργκο Γουίνκλερ και έχει δυο γιους, τους Τσαρλς και Ντέιβιντ Γουίνκλερ, οι οποίοι εργάζονται ως σκηνοθέτες.
Νόμος του Γκάους

Στη φυσική και στη μαθηματική ανάλυση, ο Νόμος του Γκάους είναι η εφαρμογή του γενικευμένου θεωρήματος της απόκλισης στην ηλεκτροστατική, δίνοντας τη σχέση ισοδυναμίας μεταξύ μιας οποιαδήποτε ροής, όπως ενός υγρού, της ηλεκτρικής ή της βαρυτικής, που ρέει έξω από μια οποιαδήποτε κλειστή επιφάνεια και το αποτέλεσμα των εσωτερικών πηγών, όπως το ηλεκτρικό φορτίο ή η μάζα, που περιέχονται στον όγκο που περικλείει η επιφάνεια. Ο νόμος αναπτύχθηκε από τον Καρλ Φρίντριχ Γκάους.
Γουλιέλμος Α΄ του Αινώ

Ο Γουλιέλμος Α΄ του Αινώ ("Willem III van Holland", 1287 – 7 Ιουνίου 1337), κόμης του Αινώ, της Ολλανδίας και των Κάτω Χωρών (1304 - 1337), μέλος του Οίκου του Αβέν ήταν γιος και διάδοχος του Ιωάννη Β΄ του Αινώ και της Φιλίππης του Λουξεμβούργου, κόρης του Ερρίκου Ε΄, κόμη του Λουξεμβούργου.
Χαγανάτο των Ρως

Ως Χαγανάτο των Ρως αναφέρεται στη σύγχρονη ιστοριογραφία μία ομοσπονδία πόλεων-κρατών που απλωνόταν στα εδάφη της σημερινής βορειοδυτικής Ρωσίας για μερικές δεκαετίες του 8ου και το μεγαλύτερο μέρος του 9ου αιώνα μ.Χ. Ο πληθυσμός του αποτελούταν από διάφορα φιννικά, σλαβικά και σκανδιναβικά φύλα, εκ των οποίων κυρίαρχο ήταν αυτό των Βαράγγων Ρως.

Για το χαγανάτο δε γνωρίζουμε πολλά επειδή όλα τα παραπάνω φύλα ήταν αναλφάβητα, και ως εκ τούτου υπάρχει έλλειψη ιδίων πηγών που θα μπορούσαν να βοηθήσουν την ιστορική έρευνα. Η αρχαιότερη μέχρι σήμερα καταγραφή του βρίσκεται στα φραγκικά "Χρονικά του Αγίου Μπερτίν", όπου αναφέρεται μία φυλή που ονομάζεται "Ρως", καταγόμενη από τη Σουηδία, που ζει όμως ανατολικά της Βαλτικής και κυβερνάται από χαγάνο. Πιθανότατα ο τουρκικός τίτλος του "χαγάνου" για τον ηγεμόνα οφείλεται σε επιρροή των γειτόνων τους Χαζάρων στα νοτιοανατολικά. 

Σύμφωνα με άλλες πηγές, τα σημαντικότερα κέντρα της ομοσπονδίας ήταν το Χόλμγκαρντ (Νόβγκοροντ), η Αλντέιγκια (Στάραγια Λάντογκα), η Λιούμπσα, το Άλαμποργκ, το Σάρσκοε Γκορόντιστσε και το Τιμέρεβο. Όλες αυτές οι πόλεις ήταν σταθμοί ενός συστήματος ποτάμιων συγκοινωνιών που ξεκινούσε από τη Βαλτική και έφθανε έως την Κασπία (Α - Εμπορική Οδός του Βόλγα) και τον Εύξεινο Πόντο (Ν - Εμπορική Οδός Βαράγγων - Ελλήνων).

Η περίοδος του χαγανάτου αυτού σημάδευσε την ισχυροποίηση ενός νεαρού έθνους, των Ρως, σε τέτοιο βαθμό που από τα τέλη του 9ου αιώνα θα ηγεμονεύσει σε ολόκληρη τη σημερινή ευρωπαϊκή Ρωσία και Ουκρανία συγκροτώντας το Κράτος των Ρως.
Ευήμερος ο Μεσσήνιος

Ο Ευήμερος ο Μεσσήνιος ήταν αρχαίος Έλληνας φιλόσοφος της Κυρηναϊκής Σχολής, φίλος του βασιλιά Κασσάνδρου (311-298 π.Χ.).
Θωμάς Θωμόπουλος

Ο Θωμάς Θωμόπουλος (Σμύρνη, 1873 – Αθήνα, 2 Σεπτεμβρίου 1937) ήταν Έλληνας γλύπτης, ζωγράφος και καθηγητής της Ανωτάτης Σχολής Καλών Τεχνών.
Εράνα

Η Εράνα ήταν αρχαίος οικισμός της Μεσσηνίας χτισμένος στην περιοχή των σημερινών Φιλιατρών.

Η αρχαία πόλη τοποθετείται στην περιοχή που σήμερα ονομάζεται Αγία Κυριακή. Στην ίδια περιοχή αναφέρεται ακόμη ότι στην αρχαιότητα υπήρχε οικισμός με την ονομασία Αρήνη και άλλος ένας οικισμός, ο Αλίατρος. Κατά μία άποψη και τα δύο ονόματα "Εράνα" και "Αρήνη" αναφέρονται στον ίδιο αρχαίο οικισμό.

Η Εράνα έδωσε την ονομασία της στην περιοχή Εράνη.

Ολόκληρη η περιοχή των Φιλιατρών παρουσιάζει ίχνη κατακτήσεως κατά την Προϊστορική εποχή. Στη θέση Γουρνοσπηλιές έχει βρεθεί λίθινος πέλεκυς Νεολιθικής εποχής. Επίσης, ίχνη Μυκηναϊκής κατοικήσεως υπάρχουν στα Αρμακάδια όπου σώζονται ερείπια αρχαίου οικισμού και Μυκηναϊκός τάφος. Τα Αρμακάδια είναι τοποθεσία του Δήμου Φιλιατρών στο δρόμο προς Γαργαλιάνους , με ελαιώνες και διάσπαρτες αγροτικές οικίες

Τα Φιλιατρά δημιουργήθηκαν μόλις τον 12ο ή τον 13ο αιώνα μ.Χ.
Δημήτρης Κοκολάκης

Ο Δημήτρης Κοκολάκης (γενν. 11 Νοεμβρίου 1949) είναι Έλληνας πρώην διεθνής αθλητής της καλαθοσφαίρισης. Έχει ύψος 2,15 εκ. Υπήρξε ένας από τους κορυφαίους Έλληνες σέντερ της εποχής του.
Τάλια Σάιρ

Η Τάλια Σάιρ ("Talia Shire", 25 Απριλίου 1946) είναι Αμερικανίδα ηθοποιός. Το πραγματικό της όνομα είναι "Talia Rose Coppola".
Γιούκον

Το Γιούκον (αγγλικά/γαλλικά: Yukon) είναι «έδαφος» του Καναδά, δηλαδή περιοχή υπό τον πιο άμεσο έλεγχο της ομοσπονδιακής κυβέρνησης της χώρας.
Ιωάννης Β΄ του Αινώ

Ο Ιωάννης Β΄ του Αινώ ("Jan II van Avesnes", 1247 – 22 Αυγούστου 1304), κόμης του Αινώ (1280 - 1304) και της Ολλανδίας (1299 - 1304) μέλος του Οίκου του Αβέν ήταν μεγαλύτερος γιος και διάδοχος του Ιωάννη Α΄ του Αινώ και της Αδελαΐδας, κόρης του Φλόρις Δ΄ κόμη της Ολλανδίας.
Οππιανός

Ο Οππιανός ήταν αρχαίος Έλληνας ποιητής από την Ανάζαρβο της Κιλικίας, που έζησε τον 2ο αιώνα μ.Χ..

Ο Οππιανός συνέγραψε στα τέλη της βασιλείας του αυτοκράτορα Μάρκου Αυρηλίου το ποίημα "«Αλιευτικά»" (δηλαδή αναφερόμενα στο ψάρεμα) σε 5 βιβλία, που σώζεται ακόμα. Το αφιέρωσε στον Μάρκο Αυρήλιο, ο οποίος ενθουσιάστηκε τόσο πολύ, ώστε του δώρησε ανά ένα χρυσό νόμισμα για κάθε στίχο του (οι στίχοι ήταν περίπου 3500)! Το ποίημα αυτό είναι γραμμένο σε στίχους «ηρωικού εξάμετρου». Και ένα άλλο ποίημα, τιτλοφορούμενο "«Κυνηγετικά»", αφιερωμένο στον αυτοκράτορα Καρακάλλα, αποδίδεται επίσης στον Οππιανό, στην πραγματικότητα όμως ανήκει σε άλλον Οππιανό, Σύρο από την Απάμεια (ή Πέλλα της Συρίας), που έζησε αργότερα, στις αρχές του 3ου αιώνα, και είναι πολύ κατώτερο σε αξία από τα "«Αλιευτικά»" (και μικρότερο, 2150 στίχοι σε 4 βιβλία και το τελευταίο μοιάζει ημιτελές). Ο Οππιανός πέθανε σε ηλικία μόλις 30 ετών από επιδημία, οπότε λογικό είναι ακόμα και να μη συνέγραψε κανένα άλλο έργο. Οι συμπολίτες του έστησαν άγαλμα προς τιμή του με σωζόμενη επιγραφή που: 1) θρηνεί για τον πρόωρο θάνατό του και 2) εξυμνεί την ιδιοφυία του.
Καμικάζι αγάπη μου

"Καμικάζι αγάπη μου" είναι ο τίτλος Ελληνικής κωμικής κινηματογραφικής ταινίας του 1983 σε σενάριο και σκηνοθεσία Γιάννη Δαλιανίδη.Προβλήθηκε τη σεζόν 1983-1984, έκοψε 222.610 εισιτήρια και ήρθε πρώτη ανάμεσα στις 33 ταινίες της σεζόν.
Και αυτός το βιολί του

Το Και αυτός το βιολί του είναι ο τίτλος Ελληνικής κινηματογραφικής ταινίας του 1984, σε σκηνοθεσία Τάκη Βουγιουκλάκη και σενάριο του Λάκη Μιχαηλίδη, με πρωταγωνιστή τον Σωτήρη Μουστάκα.
Σύμφωνο Βενιζέλου - Τιττόνι

Το Σύμφωνο Βενιζέλου - Τιττόνι λεγόμενο και Συμφωνία Βενιζέλου - Τιττόνι ήταν μια ειδική συμφωνία μεταξύ του Πρωθυπουργού της Ελλάδος Ελ. Βενιζέλου και του Υπουργού Εξωτερικών της Ιταλίας Τομάζο Τιττόνι, εξ ων και η ονομασία, που αφορούσε διμερή "μυστική" συμφωνία μεταξύ Ελλάδος και Ιταλίας και που συνομολογήθηκε στις 29 Ιουλίου του 1919 στις Σέβρες της Γαλλίας, στα πλαίσια της Συνδιάσκεψης Ειρήνης των Παρισίων (1919).